ddrg/super_eurlex huggingface dataset:
SL Uradni list Evropske unije C 197/27

Tožba, vložena 21. maja 2008 – Cattin in Cattin proti Komisiji

(Zadeva T-194/08)

(2008/C 197/48)

Jezik postopka: francoščina

Stranke

Tožeči stranki: R. Cattin & Cie (Bimbo, Srednjeafriška republika) in Yves Cattin (Cadiz, Španija) (zastopnik: B. Wägenbaur, odvetnik)

Tožena stranka: Komisija Evropskih skupnosti

Predlogi tožečih strank

— Tožena stranka naj tožeči stranki R. Cattin & Cie plača 18 946 139 EUR za nastalo premoženjsko škodo;

— Tožena stranka naj tožeči stranki R. Cattin & Cie plača znesek 100 000 EUR za nastalo nepremoženjsko škodo;

— Tožena stranka naj tožeči stranki Yves Cattin plača znesek 150 000 EUR za nastalo nepremoženjsko škodo;

— Ta znesek naj se plača skupaj z zamudnimi obrestmi od dne razglasitve obravnavane sodbe do plačila, po letni obrestni meri, ki jo Evropska centralna banka uporablja v svojih glavnih refinančnih operacijah, povečani za 2 odstotni točki, pri čemer ne preseže obrestne mere 6 %;

— Toženi stranki naj se naloži plačilo stroškov postopka, ki sta jih utrpeli tožeči stranki.

Tožbeni razlogi in bistvene trditve

Družbi, ki je tožeča stranka, specializirani za proizvodnjo, predelavo in izvoz kave v Srednjeafriški republiki, je bil zavrnjen zahtevek za povračilo iz sredstev Evropskega sklada za razvoj (ERS) za terjatve, ki jih je imela zoper državno ustanovo „Soutien Café“, ustanovljeno za ohranjanje cen kave v obdobju velikega padanja cen konec 80. let. Tožeči stranki je bil zavrnjen zahtevek za povračilo, ker naj bi iz revizijskega poročila, izdelanega na zahtevo državnih organov, izhajalo da je nakazala določene zneske v korist svojih družbenikov. Družba, ki je tožeča stranka, je morala zaradi tega nepovračila ustaviti vse svoje dejavnosti in odpustiti osemsto delavcev, zaposlenih za nedoločen čas, ki so delali na njenih plantažah.

Tožeči stranki sta v podporo svoji tožbi navedli kršitev i) njunih pravic obrambe, v ker družba, ki je tožeča stranka, v okviru sestave revizijskega poročila ni imela pravice do zaslišanja in ii) domneve nedolžnosti, ker ni bilo navedenih nobenih dokazov, ki bi potrjevali to ugotovitev.

Dalje tožeči stranki navajata tožbeni razlog kršitev načel učinkovitega sodnega varstva, pravne varnosti in obveznosti obrazložitve, ker je bila družbi, ki je tožeča stranka, zavrnjena zahteva za povračilo ne da bi Komisija nanjo naslovila kakršen koli akt odločanja in ne da bi bila uradno obveščena o priporočilih iz revizijskega poročila na katerih je temeljila ta zavrnitev.

Tožeči stranki zaključita, da je Komisija kršila načeli skrbnosti in dobrega upravljanja, ker ni odgovorila na zahteve, ki so bile nanjo naslovljene s strani državnih organov v zvezi s primerom družbe, ki je tožeča stranka, in ker je revizijsko poročilo temeljilo na napačnih podatkih, ki bi zahtevali še drugo strokovno mnenje, kar je Komisija tudi spoznala ne da bi ukrepala.
SL Uradni list Evropske unije C 171/42

Tožba, vložena 13. maja 2008 – Komisija Evropskih skupnosti proti Evropskemu gospodarskemu interesnemu združenju I.D. FOS Research

(Zadeva T-170/08)

(2008/C 171/81)

Jezik postopka: nizozemščina

Stranki

Tožeča stranka: Komisija Evropskih skupnosti (zastopnika: R. Lyal in W. Roels, zastopnika)

Tožena stranka: Evropsko gospodarsko interesno združenje I.D. FOS Research (s sedežem v Molu, Belgija)

Predlogi tožeče stranke

— Toženi stranki naj se naloži plačilo zneska Komisiji v višini 21 599,26 eura, skupaj z zamudnimi obrestmi v višini 6 375,94 eura;

— toženi stranki naj se naloži plačilo zamudnih obresti v višini 3,99 eura na dan od 8. januarja 2007 do celotnega plačila dolga;

— toženi stranki naj se naloži plačilo stroškov.

Tožbeni razlogi in bistvene trditve

Evropska skupnost, ki jo zastopa Komisija, je 12. decembra 1995 s toženo stranko sklenila pogodbo BRPR-CT95-0099. Pogodba se je nanašala na projekt izboljšanja nadzora nad kakovostjo ovijanja naknadno napetih kablov. Do te pogodbe in tega projekta je prišlo v okviru posebnega programa za raziskovanje in tehnološki razvoj, vključno s predstavitvijo, na področju industrijskih tehnologij in tehnologij materialov (1).

Po izvršitvi pogodbe je bil opravljen pregled storitve tožene stranke. Komisija se je na podlagi ugotovitev tega pregleda odločila, da bo v skladu s splošnimi pogoji pogodbe zahtevala vračilo dela plačanega zneska.

(1) Odločba Sveta 94/571/ES z dne 27. julija 1994 o sprejetju posebnega programa za raziskovanje in tehnološki razvoj, vključno s predstavitvijo, na področju industrijskih tehnologij in tehnologij materialov (1994-1998).
SL Uradni list Evropske unije C 171/43

Tožba, vložena 13. maja 2008 – Messe Düsseldorf proti UUNT – Canon Communications (MEDTEC)

(Zadeva T-173/08)

(2008/C 171/83)

Jezik, v katerem je bila tožba vložena: angleščina

Stranke

Tožeča stranka: Messe Düsseldorf GmbH (Düsseldorf, Nemčija) (zastopnik: I. Friedhoff, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Canon Communications LLC (Los Angeles, Združene države)

Predlogi tožeče stranke

— Odločba prvega odbora za pritožbe Urada za usklajevanje na notranjem trgu (znamke in modeli) z dne 6. marca 2008 v zadevi R 0989/2005-1 naj se razveljavi; in

— UUNT ali drugi stranki pred odborom za pritožbe naj se naloži plačilo stroškov.

Tožbeni razlogi in bistvene trditve

Prijavitelj znamke Skupnosti: druga stranka pred odborom za pritožbe.

Zadevna znamka Skupnosti: figurativna znamka „MEDTEC“ za proizvode in storitve iz razredov 16, 35 in 41 – prijava št. 2 885 853.

Imetnik znamke ali znaka, navajanega v postopku z ugovorom: tožeča stranka.

Znamka ali znak, navajan v postopku z ugovorom: nacionalna besedna znamka „Metec“ za proizvode in storitve iz razredov 16, 35, 37, 38, 41 in 42; mednarodna besedna znamka „Metec“ za proizvode in storitve iz razredov 16, 35, 37, 38, 41 in 42.

Odločba oddelka za ugovore: ugoditev ugovoru glede vseh proizvodov in storitev.

Odločba odbora za pritožbe: razveljavitev izpodbijane odločbe in zavrnitev ugovora v celoti.

Navajani tožbeni razlogi: kršitev člena 8(1)(b) Uredbe Sveta št. 40/94, ker je odbor za pritožbe napačno presodil, da je pritožba dovoljena, in ugotovil, da si znamki nista podobni; kršitev člena 62 Uredbe Sveta št. 40/94, ker je odbor za pritožbe odločil o dejstvih, ki niso bila predmet pritožbe.
—

Razglasitev ničnosti razpisa javnega natečaja EPSO/AD/125/08 (AD 7 in AD 9) za sestavo seznama za zaposlitev štirih (smer Komisija) in devetih (smer druge institucije) zdravnikov, objavljenega le v angleški, francoski in nemški izdaji Uradnega lista Evropske unije z dne 21. februarja 2008, številka C 48 A.
—

Na podlagi tega, da je prvi odbor za pritožbe kršil Uredbo Sveta (ES) št. 40/94 in/ali pravna pravila v zvezi z njenim izvajanjem, naj se odredi — razveljavitev tistega dela izpodbijane odločbe prvega odbora za pritožbe (predvsem točki 18 in 19), v katerem so bili zavrnjeni argumenti tožeče stranke v zvezi s sporazumom, medtem ko naj se končnega sklepa prvega odbora za pritožbe, da se ugovor zavrne, ne spremeni; — da se spremeni izpodbijano odločbo tako, da bo odločeno, da – se sporazum nanaša tudi na druge znamke, poleg tistih, ki so že registrirane in navedene v sporazumu, ter da zajema tudi bodoče znamke; – sporazum preprečuje vlagatelju ugovora, da bi na kakršen koli način ugovarjal ali nasprotoval temu, da družba BSkyB uporabi ali registrira znamke, ki vsebujejo besedo „SKY“, razen „SKYROCK“ in „SKYZIN“, ki so ju določila francoska sodišča; – je sporazum končen in zavezujoč sporazum o poravnavi med družbo BSkyB in vlagateljem ugovora, kot so določila francoska sodišča (vključno z najvišjim sodiščem v Franciji); — naj se spremeni in ponovno preveri izpodbijano odločbo, tako da se bo obravnavalo in naslovilo vse razloge, ki jih je družba BSkyB navedla v odgovor na ugovor; — UUNT, da plača stroške družbe BSkyB.
SL Uradni list Evropske unije C 107/38

Pritožba, ki jo je 25. februarja 2008 vložila Asa Sundholm zoper sodbo Sodišča za uslužbence, razglašeno 13. decembra 2007 v zadevi Sundholm proti Komisiji, F-27/07

(Zadeva T-102/08 P)

(2008/C 107/64)

Jezik postopka: francoščina

Stranki

Pritožnica: Asa Sundholm (Bruselj, Belgija) (zastopniki: S. Orlandi, A. Coolen, J.-N. Louis, E. Marchal, odvetniki)

Druga stranka v postopku: Komisija Evropskih skupnosti

Predlogi pritožnice:

— razveljavitev sodbe Sodišča za uslužbence (drugi senat) z dne 13. decembra 2007 v zadevi F-27/07;

— odločitev v sporu na podlagi novih določb, kot bi moralo storiti prvostopenjsko sodišče: razglasitev ničnosti odločbe o sestavi kariernega ocenjevalnega poročila pritožnice za obdobje od 1. julija 2001 do 31. decembra 2002, ki je bila sprejeta za izvršitev sodbe Sodišča prve stopnje z dne 20. aprila 2005;

— naložitev plačila stroškov postopkov na obeh stopnjah toženi stranki.

Pritožbeni razlogi in bistvene trditve

Pritožnica s pritožbo predlaga razveljavitev sodbe Sodišča za uslužbence o zavrnitvi tožbe, s katero je zahtevala razglasitev ničnosti odločbe Komisije o sestavi njenega kariernega ocenjevalnega poročila za obdobje od 1. julija 2001 do 31. decembra 2002, ker je bilo prvo poročilo za navedeno obdobje razveljavljeno s sodbo Sodišča prve stopnje z dne 20. aprila 2005 (1).

Pritožnica v utemeljitev pritožbe navaja en sam tožbeni razlog, ki se nanaša na napačno uporabo prava, kršitev člena 233 ES in na nespoštovanje prava Skupnosti v zvezi s posebno obveznostjo obrazložitve.

Pritožnica trdi, da naj bi Sodišče za uslužbence napačno uporabilo pravo, s tem da je kršilo obseg sodbe Sodišča za uslužbence z dne 20. aprila 2005 in člena 233 ES, ker je menilo, da OPI – na podlagi ukrepov za izvršitev sodbe ter ob upoštevanju njenih razlogov in poteka časa med odločbo, ki je bila razglašena za nično, in odločbo, sprejeto za izvršitev navedene sodbe – ni bil dolžan predložiti obširnejše obrazložitve za spoštovanje obveznosti, naložene upravi, da posebej obrazloži ocenjevalno poročilo, sestavljeno za izvršitev sodbe Sodišča prve stopnje in, po mnenju tožeče stranke, prepozno.

Poleg tega trdi, da naj bi Sodišče za uslužbence kršilo materialno pravnomočnost stvari, o kateri je Sodišče prve stopnje že presodilo, s tem ko se je strinjalo, da zgolj odprava nezakonito podanih pojasnil pomeni pravičen popravek ocene pritožnice.

(1) Sodba Sodišča prve stopnje v zadevi Sundholm proti Komisiji, T-86/04, neobjavljena v ZOdl.
—

je oblika zadevne steklenice izvirna in se razlikuje od običajnih oblik, ki so obstajale 1. aprila 1996; in
SL Uradni list Evropske unije C 107/34

Tožba, vložena 18. februarja 2008 – Enercon proti UUNT (E-Ship)

(Zadeva T-81/08)

(2008/C 107/58)

Jezik postopka: nemščina

Stranki

Tožeča stranka: Enercon GmbH (Aurich, Nemčija) (zastopnik: R. Böhm, odvetnik)

Tožena stranka: Urad za usklajevanje na notranjem trgu (znamke in modeli)

Predlogi tožeče stranke

— odločba prvega odbora za pritožbe Urada za usklajevanje na notranjem trgu (znamke in modeli) z dne 4. decembra 2007 (zadeva R 319/2007-1) naj se razveljavi;

— toženi stranki naj se naloži plačilo stroškov postopka.

Tožbeni razlogi in bistvene trditve

Zadevna znamka Skupnosti: Besedna znamka „E-Ship“ za proizvode in storitve iz razredov 7, 9, 12 in 39 (prijava št. 5 050 539).

Odločba preizkuševalca: Zavrnitev prijave.

Odločba odbora za pritožbe: Zavrnitev pritožbe.

Navajani tožbeni razlogi: Kršitev člena 7(1)(b) in (c) Uredbe (ES) št. 40/94 (1), ker sta se nepravilno presojala razpoložljivost in razlikovalni učinek prijavljene znamke.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL L 11, 14.1.1994, str. 1).
—

podredno, razglasitev ničnost členov 1 ter 3(1) in (3) Odločbe z dne 23. oktobra 2007 o državni pomoči št. C 23/2006 (ex NN 35/2006), ki jo je Poljska dodelila koncernu Technologie Buczek, proizvajalcu jekla, in sicer v delu, v katerem Komisija podjetju Buczek Automotive sp. z o.o. nalaga vračilo 7 183 528 PLN;
SL Uradni list Evropske unije C 64/49

Tožba, vložena 18. decembra 2007 – Repsol YPF Lubricantes y especialidades in drugi proti Komisiji

(Zadeva T-496/07)

(2008/C 64/80)

Jezik postopka: španščina

Stranke

Tožeče stranke: Repsol YPF Lubricantes y especialidades, S.A. (Madrid, Španija), Repsol Petróleo, S.A. (Madrid, Španija), Repsol YPF, S.A. (Madrid, Španija) (zastopniki: L. Ortiz Blanco, J. Buendía Sierra in M. Muñoz de Juan, odvetniki)

Tožena stranka: Komisija Evropskih skupnosti

Predlogi tožečih strank

— Naj se razglasi za nično odločba v delu o: — ugotovitvi solidarne odgovornosti družbe Repsol Petróleo, S.A. za kršitev, — ugotovitvi solidarne in kaskadne odgovornosti družbe Repsol YPF, S.A. za kršitev, — izračunu osnovnega zneska, ki je bil določen, saj nasprotuje načelu sorazmernosti, ker ni bil upoštevan omejen geografski obseg in ekonomska vrednost prizadetega trga ter obstoj vplivov na trgu (ali, če jih ni, njegov neznaten vpliv), — nepravilni uporabi obvestila o ugodni obravnavi, predvsem glede odstotka znižanja globe, ki je bil priznan družbi Repsol in — uporabi vodilnega položaja kot oteževalne okoliščine.

— Zaradi navedenega naj Sodišče prve stopnje, ob izvrševanju neomejene pristojnosti, globo, naloženo družbi Repsol, zniža na primeren znesek.

— Komisiji naj se naloži plačilo stroškov.

Tožbeni razlogi in bistvene trditve

S tožbo se izpodbija Odločba Komisije C(2007)4441 konč. z dne 3. oktobra 2007 v zadevi COMP/38710 – Bitumen Španija. V izpodbijani odločbi je Komisija odločila, da so tožeče stranke poleg drugih podjetji kršile člen 81 ES, s tem da so določen čas sodelovale pri številnih sporazumih in usklajenih ravnanjih glede poslov v zvezi s cestogradbenim bitumnom, ki so se nanašali na sporazume o razdelitvi trga in na usklajevanje cen. Zaradi teh kršitev je Komisija tožečim strankam naložila globo na podlagi solidarne odgovornosti.

V podporo svojim predlogom tožeče stranke trdijo, prvič, da je bilo s prenosom odgovornosti za kršitve na matično družbo Repsol YPF Lubricantes y especialidades, S.A. napačno ugotovljeno dejansko stanje in zmotno uporabljeno pravo. Tožeče stranke v zvezi s tem menijo, da ugotovitev kaskadne odgovornosti nasprotuje pravu Skupnosti.

Drugič, tožeče stranke očitajo Komisiji kršitev načela sorazmernosti pri izračunu osnovnega zneska.

Tretjič, tožeče stranke navajajo očitno napako pri presoji ali, podredno, kršitev splošnih načel zaupanja v pravo, sorazmernosti in enakega obravnavanja, s tem da je bil odstotek znižanja globe določen glede na obvestilo o sodelovanju iz leta 2002 (1).

Tožeče stranke nazadnje menijo, da je Komisija storila očitno napako pri presoji v zvezi z oceno oteževalne okoliščine vodilnega položaja v kartelu z drugim podjetjem.

(1) Obvestilo Komisije o imuniteti pred globami in zmanjševanju glob v primerih kartelov (2002/C 45/03) (UL 2002, C 45, str. 3).
SL Uradni list Evropske unije C 51/56

Tožba, vložena 20. decembra 2007 – Nynäs Petroleum in Nynas Petróleo proti Komisiji

(Zadeva T-482/07)

(2008/C 51/101)

Jezik postopka: angleščina

Stranke

Tožeča stranka: AB Nynäs Petroleum (Štokholm, Švedska) in Nynas Petróleo, SA (Madrid, Španija) (zastopnika: D. Beard, Barrister, in M. Dean, Solicitor)

Tožena stranka: Komisija Evropskih skupnosti

Predlogi tožečih strank

— Naj se v delu, v katerem se nanaša na družbi Nynas za obdobje od 1991 do 1996, razglasi za ničnega člen 1 odločbe;

— naj se v delu, v katerem se nanaša na družbi Nynas glede usklajevanja cen, razglasi za ničnega člen 1 odločbe;

— naj se v delu, v katerem je družbi Nynas SA naloženo plačilo globe v višini 10 642 500 EUR, družbi AB Nynäs pa 10 395 000 EUR, razglasi za ničnega člen 2 odločbe ali, podredno, naj se to globo ustrezno zniža;

— naj se Komisiji naloži plačilo stroškov postopka.

Tožbeni razlogi in bistvene trditve

S to tožbo se v skladu s členom 230 ES zahteva razglasitev delne ničnosti Odločbe Komisije C(2007)4441 konč. z dne 3. oktobra 2007 v zvezi s postopkom izvajanja člena 81 ES (zadeva COMP/38.710 – Bitumen – Španija), s katero je Komisija ugotovila, da sta tožeči stranki, družba Nynäs Petroleum in družba Nynas Petróleo (skupaj „družbi Nynas“), poleg drugih podjetij, sodelovali pri nizu sporazumov in usklajenih ravnanj pri poslu z cestogradbenim bitumenom, ki so zajemali ozemlje Španije in katerih posledica so bili sporazumi o razdelitvi trga in usklajevanje cen, in/ali znižanje globe, naložene tožečima strankama, v skladu s členom 229 ES.

Tožba se opira na naslednje razloge:

(i) Zatrjuje se, da je Komisija zlasti s tem, ko je štela, da sta družbi Nynas pri zatrjevanih sporazumih o razdelitvi trga sodelovali med letoma 1991 in 1996, zmotno ugotovila obdobje vpletenosti družb Nynas pri zatrjevani kršitvi.

(ii) Dalje je navedeno, da je Komisija zmotno ugotovila, da sta družbi Nynas sodelovali pri zatrjevanem usklajevanju cen.
—

Komisija naj bi z očitno napačno presojo in napačno uporabo prava kršila člen 81 ES in člen 23(2) Uredbe Sveta št. 1/2003 (1), s tem da je odločila, da je družba GALP Energia España sodelovala pri razdelitvi kupcev, pri mehanizmih nadzora in nadomestil ali kateri od oblik cenovnih režimov, kot so opisane v izpodbijani odločbi.
SL Uradni list Evropske unije C 8/21

Tožba, vložena 14. novembra 2007 – Caisse Fédérale du Crédit Mutuel Centre Est Europe proti UUNT (PAYWEB CARD)

(Zadeva T-406/07)

(2008/C 8/38)

Jezik postopka: francoščina

Stranki

Tožeča stranka: Caisse Fédérale du Crédit Mutuel Centre Est Europe (Strasbourg, Francija) (zastopnika: P. Greffe in J. Schouman, odvetnika)

Tožena stranka: Urad za usklajevanje na notranjem trgu (znamke in modeli)

Predlogi tožeče stranke

— naj se razveljavi odločba prvega odbora za pritožbe Urada za usklajevanje na notranjem trgu z dne 12. septembra 2007, vložena 17. septembra 2007, v zadevi R 120/2007-1, s katero je bila zavrnjena registracija znamke Skupnosti PAYWEB CARD, prijava št. 3 861 051, za vse zadevne proizvode in storitve iz razredov 9, 36 in 38;

— registracija znamke Skupnosti PAYWEB CARD št. 3 861 051 za vse zadevne proizvode in storitve.

Tožbeni razlogi in bistvene trditve

Zadevna znamka Skupnosti: Besedna znamka „PAYWEB CARD“ za proizvode in storitve iz razredov 9, 36 in 38 (prijava št. 3 861 051).

Odločba preizkuševalca: Zavrnitev registracije.

Odločba odbora za pritožbe: Zavrnitev pritožbe.

Navajani tožbeni razlogi: Kršitev člena 7(1)(b) in (c) Uredbe Sveta (ES) št. 40/941 (1), ker po mnenju tožeče stranke in v nasprotju z ugotovitvami izpodbijane odločbe izraz „PAYWEB CARD“ naj ne bi bil opisen, ampak naj bi imel razlikovalni učinek glede zadevnih proizvodov in storitev.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL L 11, 14.1.1994, str. 1).
SL Uradni list Evropske unije C 22/47

Tožba, vložena 16. novembra 2007 – Mirto Corporación Empresarial proti UUNT – Maglificio Barbara (Mirtillino)

(Zadeva T-427/07)

(2008/C 22/89)

Jezik, v katerem je bila tožba vložena: španščina

Stranke

Tožeča stranka: Mirto Corporación Empresarial, S.L. (Madrid, Španija) (zastopnik: E. Armijo Chávarri, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Maglificio Barbara Srl

Predlogi tožeče stranke

— Naj se razveljavi odločba drugega odbora za pritožbe UUNT z dne 29. avgusta 2007 v zadevi št. R 875/2006-2 in naj se UUNT naloži plačilo stroškov.

Tožbeni razlogi in bistvene trditve

Prijavitelj znamke Skupnosti: Maglificio Barbara Srl.

Zadevna znamka Skupnosti: Figurativna znamka „Mirtillino“ za proizvode iz razredov 3, 18 in 25 (prijava št. 3.252.467).

Imetnik znamke ali znaka, navajanega v postopku z ugovorom: Creaciones Mirto, S.A.; tožeča stranka po odstopu zadevnih znamk v postopku z ugovorom.

Znamka ali znak, navajan v postopku z ugovorom: Besedna znamka „MIRTO“ (znamka Skupnosti št. 1.653.351) za proizvode iz razredov 3, 18 in 25 in številne druge nacionalne besedne in figurativne znamke „MIRTO“.

Odločba oddelka za ugovore: Delna ugoditev ugovoru.

Odločba odbora za pritožbe: Razveljavitev izpodbijane odločbe in zavrnitev ugovora.

Navajani tožbeni razlogi: Kršitev člena 8(1)(b) Uredbe Sveta (ES) št. 40/94 (1), ker obstaja verjetnost zmede med nasprotujočima si znamkama.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL L 11, str. 1).
SL Uradni list Evropske unije C 297/46

Tožba, vložena 12. oktobra 2007 – Strack proti Komisiji

(Zadeva T-392/07)

(2007/C 297/93)

Jezik postopka: nemščina

Stranki

Tožeča stranka: Guido Strack (Köln, Nemčija) (zastopnik: H. Tettenborn, odvetnik)

Tožena stranka: Komisija Evropskih skupnosti

Predlogi tožeče stranke

— Razveljavijo naj se odločbe, ki jih je Evropska komisija dejansko ali na podlagi zakonske fikcije o zavrnitvi izdala na podlagi člena 8(3) Uredbe (ES) št. 1049/2001 v okviru obravnavanja zahteve tožeče stranke za dostop do dokumentov z dne 20. junija 2007 in njene druge zahteve z dne 23. julija 2007, podredno pa drugih zahtev z dne 15. avgusta 2007;

— Evropski komisiji naj se naloži, da tožeči stranki plača odškodnino za nepremoženjsko škodo in škodo zaradi okrnitve dostojanstva, ki ji je nastala zaradi obravnavanja njene zahteve, v ustrezni višini, oziroma vsaj simbolično odškodnino v višini 1 evra;

— Evropski komisiji naj se naloži plačilo stroškov postopka.

Tožbeni razlogi in bistvene trditve

Tožeča stranka je na eni strani zahtevala dostop do določenih dokumentov v zvezi z zavrnjenimi drugimi zahtevami za dostop do dokumentov v skladu z Uredbo (ES) št. 1049/2001 (1), ki jih je Komisija v celoti oziroma delno zavrnila in na drugi strani dostop do dokumentov, povezanih z zadevo T-110/04. Dostop do teh dokumentov ji je bil bodisi zavrnjen bodisi ji ni bil omogočen v tamkaj predpisanem roku.

Tožeča stranka v utemeljitev svoje tožbe navaja, da je tožena stranka kršila člen 255 ES ter člene 2(1), 4, 6 in naslednje Uredbe št. 1049/2001. Tožeča stranka poleg tega očita zlasti kršitev načela dobrega upravljanja ter členov 41 in 42 listine o temeljnih pravicah.

(1) Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, str. 43).
—

Odločba Komisije C 2007/361/ES z dne 4. maja 2007 o določitvi presežnih zalog kmetijskih proizvodov razen sladkorja in finančnih posledicah njihove odprave v zvezi s pristopom Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (notificirano pod dokumentarno številko C(2007) 1979) (1) naj se razglasi za nično v delu, ki zadeva Republiko Poljsko;
—

razglasiti ničnost Odločbe Komisije C(2007)3409 z dne 13. julija 2007 o spremembi nacionalnega načrta razdelitve pravic do emisije toplogrednih plinov, ki ga je Latvija uradno priglasila ob uporabi člena 3(3) Odločbe Komisije C/2006/5612 z dne 29. novembra 2006 (končno besedilo) o nacionalnem načrtu razdelitve pravic do emisije toplogrednih plinov, ki ga je Latvija uradno priglasila v skladu z Direktivo 2003/87/ES (1) Evropskega parlamenta in Sveta;